Κανονισμός (ΕΚ) αριθ. 679/2002 της Επιτροπής

της 16ης Απριλίου 2002

για τροποποίηση του κανονισμού (ΕΚ) αριθ. 21/2002 περί της καταρτίσεως των ισοζυγίων προβλέψεων εφοδιασμού και του καθορισμού των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1452/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Υπερπόντιων Γαλλικών Διαμερισμάτων και για την τροποποίηση της οδηγίας 72/462/ΕΟΚ καθώς και την κατάργηση των κανονισμών (ΕΟΚ) αριθ. 525/77 και (ΕΟΚ) αριθ. 3763/91 (Poseidom)(1), και ιδίως το άρθρο 3 παράγραφος 6 και το άρθρο 7 παράγραφος 2,

τον κανονισμό (ΕΚ) αριθ. 1453/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima)(2), και ιδίως το άρθρο 3 παράγραφος 6 και το άρθρο 12 παράγραφος 2,

τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican)(3), και ιδίως το άρθρο 3 παράγραφος 6,

Εκτιμώντας τα ακόλουθα:

(1) Oι κανονισμοί (ΕΚ) αριθ. 1452/2001 και (ΕΚ) αριθ. 1453/2001 προβλέπουν ειδικά μέτρα υπέρ της κτηνοτροφίας αντιστοίχως στα Υπερπόντια Γαλλικά Διαμερίσματα (ΥΓΔ), στις Αζόρες και στη Μαδέρα. Συγκεκριμένα, το άρθρο 7 παράγραφος 1 του κανονισμού (ΕΚ) αριθ. 1452/2001 επιτρέπει να εισάγονται, άνευ δασμών, με σκοπό την επιτόπια πάχυνση, βοοειδή καταγωγής τρίτων χωρών με προορισμό την κατανάλωση στα ΥΓΔ. Το άρθρο 12 παράγραφος 1 στοιχείο α) του κανονισμού (ΕΚ) αριθ. 1453/2001 ορίζει ότι οι τελωνειακοί δασμοί δεν επιβάλλονται κατά την απευθείας εισαγωγή βοοειδών, για επιτόπου πάχυνση, καταγωγής τρίτων χωρών, τα οποία προορίζονται για κατανάλωση στις νήσους του αρχιπελάγους. Εξάλλου, το άρθρο 12 παράγραφος 1 στοιχείο β) του ιδίου κανονισμού προβλέπει τη χορήγηση ενίσχυσης για την προμήθεια, στη Μαδέρα, βοοειδών καταγωγής από την υπόλοιπη Κοινότητα. Για τα ανωτέρω καθεστώτα, είναι σκόπιμο κυρίως να τάσσεται η ελάχιστη διάρκεια της περιόδου πάχυνσης των εισαγόμενων ή παραδιδόμενων ζώων.

(2) Ο κανονισμός (ΕΚ) αριθ. 21/2002 της Επιτροπής, της 28ης Δεκεμβρίου 2001, περί της καταρτίσεως των ισοζυγίων προβλέψεων εφοδιασμού και του καθορισμού των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου(4), όπως τροποποιήθηκε από τον κανονισμό (ΕΚ) αριθ. 158/2002(5), καταργεί τους κανονισμούς (ΕΟΚ) αριθ. 2312/92(6) και (ΕΟΚ) αριθ. 2255/92(7) για τις λεπτομέρειες εφαρμογής του καθεστώτος για τον εφοδιασμό αντιστοίχως των ΥΓΔ και της Μαδέρας με ζώντα βοοειδή. Θα πρέπει λοιπόν να θεσπιστούν νέες λεπτομέρειες εφαρμογής του καθεστώτος αυτού.

(3) Ο κανονισμός (ΕΚ) αριθ. 21/2002 περιέχει μία εσφαλμένη παραπομπή στον κωδικό της συνδυασμένης ονοματολογίας ο οποίος αντιστοιχεί στα ζώντα ζώα αναπαραγωγής καθαρής φυλής του βοείου είδους που αναφέρονται στα παραρτήματα II και III (μέρος 8), σφάλμα που θα πρέπει να διορθωθεί.

(4) Ο κανονισμός (ΕΚ) αριθ. 1454/2001 ρυθμίζει, όσον αφορά τον τομέα της ζάχαρης, τον εφοδιασμό των Καναρίων Νήσων με τα προϊόντα που υπάγονται στις δασμολογικές διακρίσεις ΣΟ 1701 και 1702, με εξαίρεση τις γλυκόζες και την ισογλυκόζη. Σε περίπτωση που ο ανωτέρω εφοδιασμός πραγματοποιούνταν με ζάχαρα υπαγόμενα στις επιμέρους διακρίσεις ΣΟ 1701 91 00 και 1701 99 90, κρίνεται αναγκαίο να καθοριστεί, όπως γίνεται ήδη για τη λευκή ζάχαρη, την ακατέργαστη ζάχαρη και τα σιρόπια σακχαρόζης, η μέθοδος υπολογισμού του ύψους της ενίσχυσης που εφαρμόζεται για τα ζάχαρα αυτά.

(5) Όσον αφορά το ισοζύγιο εφοδιασμού, για το γάλα και τα γαλακτοκομικά προϊόντα, το οποίο έχει καταρτιστεί για τις Καναρίους Νήσους, θα πρέπει να απλουστευθεί το καθεστώς χρησιμοποίησης ορισμένων προϊόντων. Θα πρέπει εξάλλου να καθιερωθεί εκ νέου η ενίσχυση σχετικά με τα προϊόντα τα οποία υπάγονται στις επιμέρους διακρίσεις ΣΟ 1901 90 99 και ΣΟ 2106 90 92. Για τον καθορισμό των ενισχύσεων κατά τον εφοδιασμό της Μαδέρας και των Καναρίων Νήσων, θα πρέπει, για λόγους απλούστευσης, να προβλεφθεί μόνιμη παραπομπή στους κανονισμούς με τους οποίους καθορίζεται η επιστροφή κατά την εξαγωγή, για ανάλογα προϊόντα, όταν χορηγείται μια τέτοια επιστροφή.

(6) Από την 1η Ιανουαρίου 2002 άλλαξε ο κωδικός της συνδυασμένης ονοματολογίας για τα κουνέλια αναπαραγωγής. Κατά συνέπεια, στο παράρτημα Ι μέρος 8 και στο παράρτημα ΙΙΙ μέρος 11, πρέπει να τροποποιηθεί ο κωδικός ΣΟ για τα κουνέλια αναπαραγωγής. Ο εφοδιασμός των Καναρίων Νήσων με νεαρές όρνιθες αναπαραγωγής βάρους μικρότερου από 2000 γραμμάρια (παράρτημα ΙΙΙ μέρος 11, κωδικός ΣΟ 0105 92 00 ) δεν ανταποκρίνεται στις πραγματικές ανάγκες των Καναρίων Νήσων. Αντί για τις όρνιθες αυτές μίας και δύο γενεών, πρέπει να γίνει προμήθεια θηλυκών νεοσσών με βάρος μικρότερο από 185 γραμμάρια (κωδικός ΣΟ ex 0105 11 ). Ο κανονισμός (ΕΚ) αριθ. 21/2002 περιέχει έναν εσφαλμένο κωδικό ΣΟ για τα κατεψυγμένα τεμάχια πουλερικών (παράρτημα ΙΙΙ μέρος 11). Το σφάλμα αυτό πρέπει να διορθωθεί.

(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη των επιτροπών διαχείρισης βοείου κρέατος, ζάχαρης, γάλακτος και γαλακτοκομικών προϊόντων, κρέατος πουλερικών και αυγών, και νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 21/2002 τροποποιείται ως εξής:

1. Στο παράρτημα I, τα μέρη 6 και 8 αντικαθίστανται από τα παραρτήματα I και II αντιστοίχως του παρόντος κανονισμού.

2. Στο παράρτημα II, τα μέρη 8 και 9 αντικαθίστανται από τα παραρτήματα III και IV αντιστοίχως του παρόντος κανονισμού.

3. Στο παράρτημα III, τα μέρη 6, 8, 9 και 11 αντικαθίστανται από τα παραρτήματα V, VI, VII και VIII αντιστοίχως του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Απριλίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 198 της 21.7.2001, σ. 11.

(2) ΕΕ L 198 της 21.7.2001, σ. 26.

(3) ΕΕ L 198 της 21.7.2001, σ. 45.

(4) ΕΕ L 8 της 11.1.2002, σ. 15.

(5) ΕΕ L 25 της 29.1.2002, σ. 26.

(6) ΕΕ L 222 της 7.8.1992, σ. 32.

(7) ΕΕ L 219 της 4.8.1992, σ. 37.

ΠΑΡΑΡΤΗΜΑ I

"Μέρος 6

Κλάδος βοείου κρέατος

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"Μέρος 8

Αυγά, πουλερικά, κουνέλια

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"

ΠΑΡΑΡΤΗΜΑ III

"Μέρος 8

Κλάδος βοείου κρέατος

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>

Σημείωση:

Οι κωδικοί προϊόντων και οι υποσημειώσεις ορίζονται στον κανονισμό (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1), όπως τροποποιήθηκε."

ΠΑΡΑΡΤΗΜΑ IV

"Μέρος 9

Γάλα και γαλακτοκομικά προϊόντα

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

Προβλεπόμενο ισοζύγιο εφοδιασμού ανά ημερολογιακό έτος

>ΘΕΣΗ ΠΙΝΑΚΑ>

Κοινοτική ενίσχυση για την προμήθεια κοινοτικών προϊόντων

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>"

ΠΑΡΑΡΤΗΜΑ V

"Μέρος 6

Ζάχαρη

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VI

"Μέρος 8

Κλάδος βοείου κρέατος

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>

Σημείωση:

Οι κωδικοί προϊόντων και οι υποσημειώσεις ορίζονται στον κανονισμό (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1), όπως τροποποιήθηκε."

ΠΑΡΑΡΤΗΜΑ VII

"Μέρος 9

Γάλα και γαλακτοκομικά προϊόντα

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων

Προβλεπόμενο ισοζύγιο εφοδιασμού ανά ημερολογιακό έτος

>ΘΕΣΗ ΠΙΝΑΚΑ>

Κοινοτική ενίσχυση για την προμήθεια κοινοτικών προϊόντων

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VIII

"Μέρος 11

Αυγά, πουλερικά, κουνέλια

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"